== Politisk liv ==
Omkring 1617/18 var han tilbage i Holland og blev udnævnt til rådsmand af Indien. Han gjorde tjeneste i den hollandske forsvarsflåde<ref>Mutch (1942), p49</ref> og fik tildelt en guldkæde til en værdi af 1.000 [[gylden]] i [[1619]] for sin del i opbringningen af fire skibe fra [[Det britiske Ostindiske kompagni]] nær [[Tiku]] på [[Sumatra]], som havde hjulpet javaneserne i deres forsvar af [[Jakarta]] mod hollænderne.<ref>Mutch (1942), p48</ref> I 1620 var han med til at forhandle med englænderne. I en fælles flåde sejlede de til [[Manila]] for at forhindre kinesiske købmænd i at handle med spanierne. Janszoon blev herefter udnævnt til viceadmiral og året efter til admiral. I sine senere år var Janszoon guvernør i Banda (1623–27).<ref>Mutch (1942), p50</ref> Han vendte tilbage til Batavia i juni [[1627]], og straks efter tog han på en diplomatisk mission til Indien som admiral for en flåde på 8 skibe.<ref name="Mutch 1942, p51">Mutch (1942), p51</ref> Den 4. december [[1628]] sejlede han mod Holland og den 16. juli [[1629]] aflagde han rapport i [[Haag]] om situationen i Indien.<ref name="Mutch 1942, p51"/> Han var nu omkring 60 år og villig til at trække sig tilbage fra et hårdt og succesfuldt liv. Der kendes ikke noget til hans sidste dage, men han menes at være død i [[1630]].
Personbillede_savnes